21. dodjela Oscara

**21. dodjela Oscara** je održana 24. marta 1949. u dvorani Academy Theater u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1948. godine. Vodilo ju je glumac Robert Montgomery.

Ceremonija je prvi put održana u dvorani čiji je vlasnik bila sama Akademija, a što se dogodilo zbog toga što su najveći hollywoodski studiji, koji su dotada financirali zakup drugih dvorana, od toga odustali, plašeći se da će javnost shvatiti da tako utiču na rezultat. Javnosti i historičarima je, međutim, sama dodjela bila daleko važnija zbog niza presedana. To se prvenstveno odnosi na pobjednički film - britanski *[[Hamlet (film, 1948)|Hamlet]]* - koji je bio prvo ne-hollywoodsko, odnosno ne-američko ostvarenje koje je osvojilo glavnu nagradu, kao i prvo u kome je dobitnik Oscara za najboljeg glumca režirao samog sebe. *Hamlet* je, pak, bio posljednji film koji je osvojio nagradu bez da je prethodno bio nominiran za Oscar u jednoj od scenarističkih kategorija. Na 21. dodjeli je također uveden i Oscar za najbolju kostimografiju.

Veliki pobjednik večeri je bio i režiser John Huston, koji je osvojio Oscara za najbolju režiju filma *[[Blago Sierra Madre]]*, gdje je bio režirao vlastitog oca Waltera, dobitnika Oscara za najboljeg glumca; iste večeri je Claire Trevor osvojila Oscara za najbolju sporednu glumicu u njegovom filmu *[[Key Largo (film, 1948)|Key Largo]]*.

Neobičnost je tada predstavljao i Oscar za najbolju glumicu Jane Wyman, osvojen za ulogu gluhonijeme djevojke u filmu *[[Johnny Belinda]]*, a što je bio prvi slučaj nakon doba nijemog filma da neki glumac osvoji "Oscar" bez izgovorenog teksta; to je predstavljao također i jedan od najranijih slučajeva da glasači Akademije dijele nagrade glumcima koji tumače hendikepirane likove, a što će u kasnijim godinama postati uobičajena praksa.

Najvećim gubitnikom se smatrao film *[[Joan of Arc (film, 1948)|Joan of Arc]]*, koji je bio nominiran u sedam kategorija, a nije osvojio nijedan. Današnji filmski kritičari i historičari, međutim, daleko većom nepravdom smatraju to da Humphrey Bogart, koji je tumačio jednu od svojih najpoznatijih uloga u *Blago Sierra Madre*, uopće nije bio nominiran.

## Nagrade

Pobjednici su navedeni prvi i označeni **podebljanim slovima**.

## Počasne nagrade
* Sid Grauman
* Adolph Zukor
* Walter Wanger

### Najbolji film na stranom jeziku
* *[[Monsieur Vincent]]* (Francuska)

### Omladinski Oscar
* Ivan Jandl

### Memorijalna nagrada Irving G. Thalberg
* Jerry Wald

### Naučne ili tehničke nagrade
Klsa II
* Victor Caccialanza, Maurice Ayers i Odjel izrade setova studija Paramoun za razvoj i primjenu "Paralitea", nove vrste gline 
* Nick Kalten, Louis J. Witt i Odjel za mehaničke efekte studija Twentieth Century-Fox za proces čuvanja filma
Klsa III
* Marty Martin, Jack Lannon, Russell Shearman i RKO Radio Studio Special Effects Department; A.J. Moran i Warner Bros. Studio Electrical Department

### Najavljivači nagrada
* Ethel Barrymore (najbolji film)
* Ann Blyth (najbolje snimanje zvuka)
* Frank Borzage (najbolji režiser)
* Ronald Colman (najbolja glumica)
* Wendell Corey (najbolja montaža)
* Jeanne Crain (nagrade za kratke filmove)
* Arlene Dahl (najbolja scenografija)
* Glenn Ford (najbolji specijalni efekti)
* Ava Gardner (nagrade za dokumentarne filmove)
* Kathryn Grayson (muzičke nagrade)
* Edmund Gwenn (najbolja sporedna glumica)
* Jean Hersholt (počasne nagrade)
* Celeste Holm (najbolji sporedni glumac)
* Louis Jourdan (najbolji strani film)
* Deborah Kerr (scenarističke nagrade)
* George Murphy (naučne i tehničke nagrade)
* Robert Ryan (najbolja fotografija)
* Elizabeth Taylor (najbolja kostimografija)
* Loretta Young (najbolji glumac)

### Izvođači
* Harry Babbitt i Gloria Wood ("The Woody Woodpecker Song")
* Doris Day ("It's Magic" iz *[[Romance on the High Seas]]*)
* Gordon MacRae ("For Every Man There's a Woman" iz *[[Casbah (film)|Casbah]]*)
* Jane Russell ("Buttons and Bows" iz *[[The Paleface (1948 film)|The Paleface]]*)
* Jo Stafford ("This Is the Moment" iz *[[That Lady in Ermine]]*)

## Višestruke nominacije i nagrade

Sljedeći filmovi su imali višestruke nominacije:

* *12 nominacija:* *Johnny Belinda*
* *7 nominacija:* *Hamlet*, *Joan of Arc*
* *6 nominacija:* *The Snake Pit*
* *5 nominacija:* *I Remember Mama*, *The Red Shoes*
* *4 nominacija:* *The Search*, *The Treasure of the Sierra Madre*
* *3 nominacije:* *The Naked City*
* *2 nominacije:* *The Emperor Waltz*, *A Foreign Affair*, *Portrait of Jennie*, *Red River*, *Romance on the High Seas*, *When My Baby Smiles at Me*

Sljedeći filmovi su dobili više od jedne nagrade:

* *4 pobjede:* *Hamlet*
* *3 pobjede:* *The Treasure of the Sierra Madre*
* *2 pobjede:* *Joan of Arc*, *The Naked City*, *The Red Shoes*

## Povezano
* 6. dodjela Zlatnog globusa

## Reference

## Vanjske veze
* Academy Awards Database